Obec Svederník

**podľa ustanovenia § 4 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a § 5 zákona č. 552/2003 Z.z. o výkone práce vo verejnom záujme**

**v y h l a s u j e**

**výberové konanie na funkciu riaditeľa**

**Materskej školy, Svederník 21, Svederník**

* **Požadované kvalifikačné predpoklady a iné kritériá a požiadavky:**
* splnenie kvalifikačných predpokladov a osobitných kvalifikačných požiadaviek pre jednotlivé kategórie pedagogických zamestnancov podľa druhu a typu školy alebo školského zariadenia v zmysle zákona č. 317/2009 Z. z. o pedagogických a odborných zamestnancoch a o zmene a doplnení niektorých zákonov a podľa vyhlášky Ministerstva školstva Slovenskej republiky č. 437/2009 Z. z., ktorou sa ustanovujú kvalifikačné predpoklady a osobitné kvalifikačné predpoklady pre jednotlivé kategórie pedagogických zamestnancov a odborných zamestnancov,
* najmenej 5 rokov pedagogickej praxe,
* dosiahnutie kariérneho stupňa pedagogický zamestnanec s 1. atestáciou podľa §27 ods. 5 alebo § 61 ods. 7 zákona č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov,
* bezúhonnosť,
* zdravotná spôsobilosť,
* ovládanie štátneho jazyka,
* riadiace, komunikačné a organizačné schopnosti, znalosť práce s PC ,
* flexibilita, zodpovednosť a spoľahlivosť.
* **Zoznam požadovaných dokladov**
* písomná žiadosť o zaradenie do výberového konania,
* overené kópie dokladov o vzdelaní,
* doklad o vykonaní I. atestácie, resp. jej náhrady,
* doklad o dĺžke pedagogickej praxe,
* štruktúrovaný profesijný životopis,
* čestné vyhlásenie uchádzača, že nemá záznam v registri trestov,
* písomný návrh koncepcie rozvoja školského zariadenia (v rozsahu maximálne 4 strany),
* lekárske potvrdenie o telesnej a duševnej spôsobilosti vo vzťahu k výkonu činnosti,
* súhlas uchádzača na použitie osobných údajov pre potreby výberového konania v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov.
* **Dátum a miesto podania žiadosti o účasť na výberovom konaní**

Písomnú žiadosť o zaradenie do výberového konania spolu s požadovanými dokladmi doručte **do 10.09.2019 do 14:30 hod**. na adresu: **Obec Svederník, Svederník 48, 013 32 Svederník**

Obálku označte heslom **„ VK MŠ – NEOTVÁRAŤ“**

Termín a miesto výberového konania oznámi prihláseným uchádzačom, ktorí spĺňajú požadované predpoklady, rada školy.

Ďalšie informácie: Obec Svederník, Svederník 48, 013 32 Svederník, 🕿 +421 41 5696129.

Vo Svederníku, dňa 19. augusta 2019 Mgr. Roman Lisický, v.r.

starosta obce